text:
Accidente fatal na Belgiëstraat Dama Colombiana a fayece
Diamars Mei 15, 2012 - Edicion-7 Vol.1805 Sta. Cruz # 110
Tel: 585-9500 Fax:585-0951 - E-mail: solodipueblo@gmail.com
1.50
Homber bibando den Graf di Santana di Playa Chauffeur di accidente fatal, un dama Hulandes, a entrega su mes y a keda deteni
Di Hotel Central, “Dak riba cabes” pa Santana di Playa, esaki te plan di AVP? E homber aki tin lunas ta biba den un graf bao tera! Esaki ta e Aruba di 5 Estrella?
MEP ta haya razon;
Mike de Meza a anuncia cu mester corta presupuesto cu 100 pa 125 miyon….
Ciere di Valero y economia lorando malo no ta cumpli cu espectativa di gobierno
Dama desespera cu yen di problema a tira curpa den Lagoen pa mata curpa
STA. CRUZ -- Ayera nochi pa mas o menos 20:45 Central di Polis a wordo notifica cu a sosode un accidente den Belgiestraat unda cu un auto a dal un persona y core bay. Na e sitio polis di Oranjestad a bin constata en berdad un hende muher cu no ta duna señal di bida. Ambulance a transporta e victima pa hospital unda cu Dr. Mungra a constata morto di e victima pa mas o menos 21:05 ora. Investigacion a cuminsa mesora riba e caso y un rato despues e chauffeur a presenta na warda di Oranjestad pa entrega su mes. E chauffeur ta e muher S.N. naci na Hulanda di 23 aña. E vehiculo ta e auto Nissan Platina shinishi A-31514. Segun e investigadornan el’a declara cu e no a bebe pero ora a test e, el’a supla 270 ugl mientras cu e ley ta permiti maximo 220 ugl. El’a keda deteni pa investigacion. Investigacion mester saca afor precies e motibo pa cual e accidente aki a sosode. Na famianan di e victim, Cuerpo Policial ta manda palabranan di profundo pesame pa nan perdida.
Dos Chines a bati homber cu no kier a paga Tin hopi duda ariba Ministerio Publico den caso di Alex Matthew Ta felicita Alfa cu e conmemoracion di Liberacion di victimanan gay di tempo di Nazi
Diamars Mei 15, 2012
Pagina 2
Homber bibando den Graf di Santana na Aruba 2012
STA. CRUZ -Diadomingo dia di Mama un persona cu a bay bishita su ser keri na Santana ta haya susto di su bida. Ta asina cu ora e tabata den Santana el’a wak un persona sali for di un Graf; ora el’a wak bon no tabata spirito,sino un persona bibo. Asina ela tuma contacto cu nos medio nan di comunicacion y a conta kico el’a wak. Nos reportero nan a
yega na e sitio y a bin haya un situacion cu mayoria vez ta ariba television so bo ta waak y na otro parti mundo y no aki na Aruba. Ta asina cu enberdad tin un persona bibando pa lunanan caba den e graf aki. Eyden e tin cusinchi y su corchon cu ta net e midi di e graf. E persona aki ta mihor conoci como Falconi, el’a a conta nos reportero cu e no kier stroba su tata na
cas y cu ta pesey e ta biba eyden. Tin biaha e ta bay su cas si bay baña. El’a conversa basta cu nos reportero over di su adiccion na base y cu aki na Aruba nan trahe y cu e yama “baranca criyoyo”. Na momento cu nos tabata eynan el’a pasa man pa su lighter y dal un huma den e graf. No ta conoci exactamente di kende e graf aki ta y si tabata tin un curpa eyden prome cu el’a bay biba eybao. Un situacion hopi alarmante bo por bisa mirando e hygiene y tambe basta artefacto pa uso di base, un holor hopi desagradabel tabata reina eynan. E cura parti zuid di e Santa un parti ariba ta kibra y di eynan e ta drenta bay den e Santana cu e ta yama su cas. Instancia nan concerni mester actua awor pa
evita cu chollernan lo invadi santana y busca cualkier Graf of Kelder medio habri saca loke tin den nan pa nan tin un lugar di drumi
14K - 58,00 Fls. 18K - 73,00 Fls.
anochi y usa nan base. Esaki ta nos Aruba 2012 y no ta Discovery Channel of National Geographic. Esaki ta e realidad.
Diamars Mei 15, 2012
Pagina 3
Accidente fatal na Belgiëstraat Dama Colombiana a fayece
STA. CRUZ -- Dialuna anochi a sosode un accidente fatal na Belgiëstraat, cerca di Bam Bam cafe. Aki un auto a dal un dama peaton y lague benta mey mey di caminda. Prome hendenan cu a yega cerca a bati alarma cu e dama no ta duna señal di bida. A pidi ambulance cu urgencia, pero personal di ambulance a pidi pa
yama dokter. Dokter Mungra a presenta na sitio y a constata morto di un dama. E caminda ta cera pa asina polis por haci un investigacion. Esaki ta e prome fotonan di nos reporteronan. Informacion adicional cu a yega nos mesa di redaccion ta bisa cu ta trata di un dama Colombiano di inicial L.M.O. cu ta traha na un fastfood restaurant den vecindario.
Un articulo pabo amigo, Baba y Lucy BABA HERDE TABATA AROGANTE Y IGNORANTE CU BISHITANTE DI NOORD:
AWOR NOS TA COMPRENDE E MESTER A DEFENDE E BUFETE DI SU CASA SEÑORA LUCY HERDE - PETERSON CU TA ENCARGA CU E RAPPORT DI KEMA ARIBA E PROYECTO DI URIRAMA! STA. CRUZ -- Den medio di comunicacion a sali, cu esun cu kier mira e rapport di Kema, mester yama advocatenkantoor di Lucy Herde Peterson ( K l o e s A d v o c a t e n) . Pakico diripiente e oficina di Lucy Herde -Peterson ta esun encarga cu e inzage pa proyecto Urirama? Awor nos ta comprende e manera hastro cu Baba Herde a papia cu e habitantenan di Noord bisando nan cu como cu nan ta hende di placa, nan ta protesta contra e proyecto di biento. Awor nos por comprende pakico el’a ataca na señor Greg Peterson di Vogelbescherming na un manera denigrante ora señor Peterson a splica over di e ruta cu e pagaro nan y posible consecuencia si e molina di biento bin na Urirama. Nos ta punta pakico Kema no a haci un estudio pakico e molinanan di biento no por bin na Vader Piet, locual eigenlijk tur hende na Aruba kier, pasobra pa promer esaki ta mas economico; no ta stroba ningun hende y ariba e infrastructura tey caba. Awor Baba Herde ta bisa – sin mustra ningun compassion - cu hasta e cruznan di e caminda di cruz pa Kapel mester wordo hala pa pone e molina di biento, net patras di Kapel Alto Vista. Esaki pa cada Catolico, Cristian y otro personanan di otro religionnan cu ta usa Kapel como un
caminda di reflexion, un cantiman di nan cara. Esaki ta un ofensa pa nos comunidad en general. Nos di redaccion a comprende cu Mike Eman no kier pa e Molina nan bay Vader Piet pasobra e kier bin cu su propio molinanan y e tin miedo pa MEP bisa cu el’a sigui cu e
proyecto di MEP na Vader Piet. Imaginabo ki mente Mike Eman tin. Na Vader Piet tur e infrastructura ta cla, pakico mester bay gasta placa den un infrastructura nobo, daña naturaleza; haci daño na saludo di ciudadanonan di Noord y hasta kibra santuario o di nos dushi isla di Aruba cu ta nos Kapel di Alto Vista. Nos di Solo di Pueblo ta conclui cu por tin un (possible) conflicto di interes di Baba Herde cu kier defende su casa abogado Lucy Herde Peterson, ariba interes di Aruba y principalmente esun di pueblo di Noord?
MADURO HEAVY EQUIPMENT N.V.
Santo pa Basha, Santo pa Pleister, Crushed Sand, Piedra, Tera pa Mata, Graniet. Tambe nos ta Rosa Tereno,
Coba Pos y Fundeshi.
ROOI BOSAL 49 TEL.: 585-1708 FAX.:585-6299
Diamars Mei 15, 2012
Pagina 4
ARENDS
Empresa Arubiano desde 1975 !
Conocimento y experiencia den tur tamaño di construccion y proyecto. Contacto:
Tin hopi duda ariba Ministerio Publico den caso di Alex Matthew
Karel Arends & Sons Nv P.o.Box 536 Patia Straat no. 78 e-mail: karelarends@yahoo.com Telefon: 582-7826 Celular: 568-0711
ta busca
Chauffer + helper Exigencianan: minimo EPB 1ste niveao Rijbewijs C Hulandes, Ingles, Papiamento y Spaño Por favor pasa personalmente na Montana 11, Dakota
STA. CRUZ -- Caso di Alex Matthew ainda no tin fin di yega final. Ta for di algun aña caba cu Alex Matthew a wordo deteni den un caso cu e ta wordo sospecha di ‘human trafficking’. Esaki a sosode den tempo cu e tabatin e nightclub Foxy lady. Segun nos por a sigui e caso, tin kehonan cu a keda entrega contra su persona di ta abusa di e damanan di e club, den sentido cu no ta cumpli cu nan referente pago etc. etc. Despues a bin sali
na cla cu e damanan aki a laga sa cu nan a wordo forza pa declara contra di Matthew. Ministerio Publico a viaha rond mundo pa asina por a bay interoga e damanan aki. Un sin fin di bruhacion cu te awor parce cu no tin final. Despues di tanto tardanza huez a laga Alex sali liber pendiente di e investigacion. Si tur cos ta bon e caso lo bini dilanti dia 22 di Mei proximo, pero manera semper por anticipa cu e chens ta grandi cu esaki
lo wordo posponi. E ultimo desaroyo ta cu Ministerio Publico kier scucha un testigo dilanti huez cu ta na Merca. E testigo aki lo wordo scucha awe (diamars mainta) na oficina di Setar via Skype. Aki tambe tin otro vuelta straño, pasobra Alex Matthews tambe a pidi pa ta presente den e caso, unda ta scucha e testigo. Aki no ta trata di interogacion, pero ta trata di scucha un testigo. Pues esaki mester ta un zitting habri unda partidonan interesa por participa. Huez comisario Yarzagaray a nenga Alex Matthews pa ta presente durante tratamento di e caso. Dicon? Cu ki interes ta stroba e acusado pa ta presenta pa scucha testigo for di Merca via Skype? Abogado di Matthews si por asisti e tratamento di e caso cu e testigo. Den e dianan nos dilanti nos lo sigui elabora mas ariba e caso aki.
Ademas di a nenga 2 mil florin, e puma no a show up na Copa Noord STA. CRUZ -- E puma di Noord no ta dje activo ey mas den su bario di Noord. Na aña 2009 ainda nos por corda e puma para na tur skina di caminda ta parti rosa cora. Sigur tabata un stunt perfecto pa campaña electoral. Nos a bin comprende cu recientemente a bolbe organiza un campeonato di Softball cu ta hiba e nomber di Copa Noord. Na di prome lugar a manda pidi un contribucion di 2 mil florin cual e minister
a duna un BIG NO pa e contribucion aki. Hopi a kere cu si e minister no por a saca esaki for di Gobierno, anto e por a duna ordo na su compania priva pa duna e coperacion aki. Copa Noord ta un campeonato cu a gana simpatia y aprecio den pueblo di Noord unda hopi team di Noord ta participa. Pa colmo de los colmos a bin comprende cu Visser a briya cu su ausencia na e eventonan cu ta tras di lomba. Mesora tur hende a corda e
humilde Ramon Lee cu tambe ta di Noord y nunca tabata falta un evento deportivo unda e tabata presente pa saca cara como minister di deporte. Acaso cu Visser a dicidi caba cu e no ta regresa ariba lista? Y e no mester duna atencion mas na pueblo di Noord? Esaki sin duda ta wordo considera un sla pa Noord cu a duna sosten amplio na e Minister y awor ademas di nenga 2 mil di Gobierno, no ta show up na e evento.
Diamars Mei 15, 2012
Pagina 5
Dama desespera cu yen di problema a tira curpa den Lagoen pa mata curpa
STA. CRUZ -Dialuna merdia despues cu un dama a sali for di Departamento di Asunto Social sin por a wordo yuda. Dama no a mira ningun solucion pa su problemanan y a dicidi di bula for di e brug di Lagoen y asina kier a purba pone fin na su bida. Mesora patruya y bombero ayega na e sitio y enberdad
a mira un dama den e Lagoen. Un bombero a pidi e dama pa mira su man y asina a gara e dama su man. Mesora a sake for di awa. Tambe slachtofferhulp a presenta na e sitio pa atende cu e dama cu tabata hopi desespera y cu no tabata mira niun salida pa su problemanan.
Accidente serio na Sabana Liber diadomingo anochi
STA. CRUZ -Diadomingo anochi a drenta informe di un accidente basta serio cu hende herida na Sabana Liber. Mesora a dirigi tanto polis como ambulance na e sitio. Na yegada di e patruya a bin constata cu un di e autonan envolvi lo a bolter y lo ta dificil pa saca e chauffeur. A solicita presencia di e equipo di rescate di bombero. Na yegada di ambulance mesora a cuminsa atende e victimanan mientras ora cu bomberonan a yega, a cuminsa haci e trabaonan necesario pa asina logra saca e chauffeur for di e auto cu a bolter. Investigacion extra-oficial haci na e sitio a indica cu e chauffeur di e Daihatsu Sirion preto bayendo pabao cu velocidad bastante halto no a tene na cuenta cu su dilanti tabata tin un van Hyundai H1 y a bay dal tras di esaki. Den e van tabata tin 4 dama turista di cual 3 di nan tabata keha di masha dolor y a ser atendi y transporta pa hospital. Mientras cu e chauffeur di e Daihatsu cu a haya bastante sla na cabez tambe a ser hiba cu urgencia pa hospital despues di a logra sake for di e vehiculo. Despues di a bolter e vehiculo autoridadnan a logra haya un arma den e auto.
Diamars Mei 15, 2012
Pagina 6
“SETAR mas cerca di bo!”
Diamars dia 22 di Mei 2002 na Teleshop Irausquinplein pa 6:30 pm
STA. CRUZ -- Den luna di Mei, Juni y Juli 2012, SETAR ta organiza un serie di sesion informativo y educativo pa e cliente siña mas di e producto y servicionan cu tin disponibel. E proyecto “SETAR mas cerca di bo!” lo tene un sesion informativo tur siman
riba 4 topico specifico den 3 diferente districto di Aruba: Oranjestad, San Nicolas y Santa Cruz. E cliente por registra y asina participa y haya mas informacion encuanto di tur e tecnologia, producto y servicionan cu SETAR tin pa ofrece. Topico di nos diferente liña
di producto: Liña fiho: Paketenan TeleGratis, Mobile Prepaid : Opcionan nobo pa cumpra servicionan prepaid, Mobile Postpaid : Android y su beneficionan, Internet: 4G Wireless Broadband y Cable :Cable su programacion nobo y Digital Video Recorder (DVR) . Anochinan lo tuma lugar diferente dia y na diferente localidad: - Diamars dia 22 Mei 2012, e lo tuma lugar na Teleshop Irausquin Plein di 6:30 pm pa 9:00 pm. Diamars dia 26 Juni 2012, na Teleshop San Nicolas di 6:30 pm pa 9:00 pm. - Diamars dia 24 Juli 2012, na Teleshop Sta. Cruz di 6:30 pm pa 9:00 pm. SETAR ta invita tur esnan cu ta interesa mas di e topiconan menciona, pa registra online via website di SETAR www. setar.aw of por yama 114 pa registra. Debi cu e cupo ta keda limita pa 50 persona unicamente pa cada sesion, ta pidi pa registra mas tempran posibel. Aña pasa por corda tambe cu SETAR a organisa sessionnan similar. Riba e potret por observa durante e sesionnan informativo di SETAR na unda a papia di topiconan di historia di Telecomunicacion.
Serge Mansur
“Inversionista Arubano no tin Curashi”
Ora cu mi a lesa locual Prome Minister Eman a trece dilanti durante e cena di Kamer van Koophandel mi no por a kere mi wowonan. Lagami cuminsa na bisa bon cla cu ami ta di acuerdo cu e Gobierno aki pa cu e proyectonan cu ta tumando lugar den Oranjestad. Claro, tin algun detaye cu mi lo haci diferente, pero por lo general mi ta convenci cu e locual ta sosodiendo den Playa lo beneficia e ciudad masha hopi mes. Y durante un encuentro recien cu mi tabatin cu Prome Minister Eman mi a expresa esey tambe. Naturalmente, despues di tanto aña di Gobiernonan cu ta priminti hopi sin cumpli, y despues di hopi aña dificil den centro di ciudad, esnan cu atraves di añanan a tuma e risico di inverti den ciudad ta un tiki cauteloso. Mi ta imagina cu sr. Eman ta sinti cu e ta hincando hopi energia y recurso den un proyecto cu e ta haña ta di suma importancia. Mi por imagina tambe cu e ta sinti cu otronan (comercio) no ta mes energetico (y balente?) cuné den esaki, y cu esey ta causa cierto frustracion. Locual ta importante pa trece dilanti y pa sr. Eman
compronde, ta cu un comerciante ta inverti SU PROPIO recursonan y den hopi caso ta pone SU PROPIEDADNAN (por ehempel su cas personal) como garantia ora cu e dicidi di inverti den un negoshi. Ora cu un comerciante fia placa ta e mes of su negoshi lo mester paga e placa ey bek. Den comercio no ta asina cu por fia placa riba custia di comunidad, bende propiedad di comunidad of impone belasting riba comunidad pa por yega na placa pa inverti. Si tabata asina, mi ta sigur cu tur hende lo inverti sin pens’e dos biaha. Pa gasta placa di otro no ta rekeri mucho curashi. Pa insulta e propio miembronan di nos comunidad cu ta bay tin cu paga bek tur e placa cu Gobierno ta fiando tampoco no ta rekeri curashi. Den mi opinion masha hopi Arubano lo kier waak un tiki mas curashi di parti di nos gobernantenan pa entre otro sea sincero cu comunidad y cuminsa trece nos situacion financiero realmente bao control. Bisa den un rueda di prensa cu tur cos ta bao control y cu na Aruba no tin vet pa corta, NO ta yuda trece e situacion bao control. Sconde pa problema y laga nan crece pa e siguiente generacion solucion’é (Grecia) no ta rekeri curashi. Cu otro palabra, Gobierno lo por mustra un tiki mas curashi den su forma di actua y su decisionnan envez di den su palabranan.
Diamars Mei 15, 2012
Ta
Pagina 7
Minister Kade Wilsoe ta ordena felicita organizacion Alfa cu e conmemoracion OM pa stop persecucion di Liberacion di victimanan gay di Robbie Dos Aruba pa no discrimina un caminda hopi largo, e trahadornan gay Santos
STA. CRUZ -- E organizacion cu ta representa e comunidad gay di Aruba a pidi pa riba dia 5 di Mei ultimo, e asina yama Bevrijdingsdag unda ta conmemora e liberacion for di e tropanan Nazi, pa na estatua di Anne Frank conmemora e victimanan gay di e ideologia nazista y na mesun momento bisa no na discriminacion di e comunidad gay na Aruba. Esaki ta un initiativa positivo y mester duna un compliment na e organizacion Alfa. For di momento cu a inaugura e estatua di Anne Frank mi a publica cu e mester bira un monumento cu ta corda e pueblo di
Rudy Lampe di RED:
e comunidad gay. Anne Frank mes tabata victima di discriminacion djis pasobra e a nace di mayornan hudiu. Esun cu ta homosexual of lesbiana a nace asina, nan no por yuda, bo no ta gay by choice, sino by birth. Mescos cu Anne Frank no por a yuda cu e a nace for di seno hudiw. Ainda tin discrminacion den nos comunidad. Pesey e importancia di e estatua di Anne Frank pa recorda nos cu nunca mas humanidad mester cay den discrminacion di e otro ser humano, djis pasobra e a nace di tal color, of di tal identidad sexual, of a nace como hudiu. Mi ta recomenda tur cu Dios a pone riba mundo como gay y nos no por comprende e misterio di Dios, pa bira miembro di e grupo Alfa. Uni lo por logra pa defende e derechonan di e comunidad gay. E emancipacion di hende muher a tuma
antes hende muher no tabata mag di vota djis pa menciona un ehempel, pero a logra y ainda falta mas pa cana. Asina tambe e emancipacion di e comunidad gay pa haya derecho igual cu tur ciudadano falta hopi ainda, pero pasonan grandi a tuma lugar e ultimo dianan. Na Merca e vicepresidente Joe Biden a declara riba 6 di Mei ultimo cu e ta sinti su mes “totalmente comodo” cu e hecho cu parehanan di e mesun sexo tin mesun derechonan cu parehanan heterosexual. Algun dia pasa presidente Obama a papia abiertamente na favor di matrimonio homosexual. Antes e tabata contra, awor e a declara: “pa mi personalmente e ta importante, pa enfatiza cu parehanan homosexual por casa”. E a bisa cu e grupo di amistad di su yui muher y
na White House a convence pa cambia di opinion. Na Washington e matrimonio homosexual ta permiti. E opinion publico na Merca tambe ta cambiando, e mayoria awor ta na favor di matrimonio homosexual. Otro hecho positivo ta cu dia 8 di mei ultimo a yega un paso mas cerca di e realizacion di un initiativa di ley na California pa prohibi e terapia psicologico controversial cu supuestamente lo converti homosexual den heterosexual. Ta trata di un terapia cu ta haci hopi daño, cu ta hiba na depresion y sentimento di culpabilidad. Nos tur ta mesun hende, nos tur ta yiu di Dios, nos tur tin mesun dignidad y no mag di discrimina. Hopi mama lo stop di sufri si nan djis acepta nan yiu manera e ta. Esey tabata e mensahe di e bida di Anne Frank.
STA. CRUZ -- – Segun Extra di Corsou di ayera, Minister di Husticia di Corsou a tuma un decision pa manda un instruccion abierto contra di PG di Corsou. Esaki ta relaciona cu e caso cu tin basta tempo andando contra e catochero Robbie Dos Santos. Ministerio Publico desde basta tempo ta investigando e catochero aki y te hasta a manda pone beslag ariba un cuenta di Dos Santos na Merca cu tin $ 40 miyon dollar. Despues cada rato ta manda detene Dos Santos y lage bek den libertdad. Minister di Husticia di Corsou a manda bisa ta basta: E no tin ningun confianza mas den PG di Corsou sr. Dick Piar. El’a manda un carta pa informa e PG cu e no tin confianza den dje y e para de inmediato tur persecucion contra Dos Santos.
Diamars Mei 15, 2012
Pagina 8
Foto di Homber bibando den Graf di Santana
Parlamentario drs. Mervin Wyatt-Ras:
Pabien ariba Dia Internacional di Famia E tema ta: ‘‘Segura balance entre trabao y famia’’
STA. CRUZ -- E aña aki Nacionnan Uni de celebracion di dia International di Famia ta enfatiza e necesidad di balanza entre e trabao y famia. Intencion ta pa yuda trahadornan cu ta sostene nan famia financieramente y emocionalmente por haya un balance y asina contribui mihor na e desaroyo tanto financiero como social di nan pais. Durante ultimo añanan famianan a sufri diferente cambionan esta cu ambos mayor ta traha dor di cual yiunan tin cu keda na un opvang. Cantidad halto di divorcio y di famianan di un mama soltera of tata soltero door di cual e presion ariba e educador ta halto y e tempo pa comparti door di trabao ta limita. Alavez e proceso di individualizacion den cual cada famia ta riba nan mes y e red social a bira menos. Tur esaki tin nan impacto. Por nota cu for di estudionan ta trece padilanti cu e ‘quality time di mayor’ y yiu ta di importancia y cu ta necesario support di mayornan den nan tarea tan dificil y complica di awendia di educa. Den e recien publica investigacion di sr. Helen van der Wal e ta indica cu delinquencia bao hobennan por ser preveni door di bon contactonan den famia, esta bon relacion familiar. Y aki ta importante for di tempran sostene mayornan. Gobierno tin e tarea no di educa sino di crea tur condicionnan pa asina sostene mayornan. Un e formanan con gobierno por sostene mayornan ta door di introduci oranan flexible di trabao door di cual e mayor, en especial esun cu no tin
un partner por cumpli cu diferente responsabilidad pa cu su yiu. Tambe crea posibilidad di parttime jobs lo yuda alivia mayornan den nan tarea educativo. Ta keda cu conhuntamente mester keda busca formanan pa sostene famianan paso ta nan ta e base pa desaroyo di un inidividuo. Depende di e calidad di famia e mucha lo desaroya di un of otro direccion. Ariba e Dia Internacional di Famia aki ta keda nos como pais pa refleha ariba importancia di un famia pa nos comunidad y en bista di e tema di e aña aki pa refleha encuanto con pa trece un balanza entre trabao y e tempo pa famia.
No ta responsabilidad di e famia so pa haci esaki sino di henter comunidad. Conhuntamente mester busca e formanan ideal pa duna famianan stimulacion. Wyatt-Ras kier expresa palabranan di felicitacion na cada famia aki na Aruba y desea nan tur cos bon den e aña venidero.
UN DUSHI COMBERSACION DI PENSIOEN
ENNIA ta invita bo como dunado di trabou pa un bon combersacion tocante e pensioen colectivo obligatorio. Mientras cu bo ta disfruta di algo di bebe, bo lo haya consehonan profesional na ordo y un oferta mesora cu un convenio, si bo bay di acuerdo. Bo ta keda cordialmente invita, na un ora cu mas ta cumbini bo. Pa gana tempo, gustosamente nos lo por pasa un rato tambe na bo oficina. Haci un cita awor! Yama 582 2000 of e-mail nos na aruba@ennia.com
www.ennia.com
Diamars Mei 15, 2012
Pagina 8
Foto di Homber bibando den Graf di Santana
Parlamenatrio drs. Mervin Wyatt-Ras:
Pabien ariba Dia Internacional di Famia E tema ta: ‘‘Segura balance entre trabao y famia’’
STA. CRUZ -- E aña aki Nacionnan Uni de celebracion di dia International di Famia ta enfatiza e necesidad di balanza entre e trabao y famia. Intencion ta pa yuda trahadornan cu ta sostene nan famia financieramente y emocionalmente por haya un balance y asina contribui mihor na e desaroyo tanto financiero como social di nan pais. Durante ultimo añanan famianan a sufri diferente cambionan esta cu ambos mayor ta traha dor di cual yiunan tin cu keda na un opvang. Cantidad halto di divorcio y di famianan di un mama soltera of tata soltero door di cual e presion ariba e educador ta halto y e tempo pa comparti door di trabao ta limita. Alavez e proceso di individualizacion den cual cada famia ta riba nan mes y e red social a bira menos. Tur esaki tin nan impacto. Por nota cu for di estudionan ta trece padilanti cu e ‘quality time di mayor’ y yiu ta di importancia y cu ta necesario support di mayornan den nan tarea tan dificil y complica di awendia di educa. Den e recien publica investigacion di sr. Helen van der Wal e ta indica cu delinquencia bao hobennan por ser preveni door di bon contactonan den famia, esta bon relacion familiar. Y aki ta importante for di tempran sostene mayornan. Gobierno tin e tarea no di educa sino di crea tur condicionnan pa asina sostene mayornan. Un e formanan con gobierno por sostene mayornan ta door di introduci oranan flexible di trabao door di cual e mayor, en especial esun cu no tin
un partner por cumpli cu diferente responsabilidad pa cu su yiu. Tambe crea posibilidad di parttime jobs lo yuda alivia mayornan den nan tarea educativo. Ta keda cu conhuntamente mester keda busca formanan pa sostene famianan paso ta nan ta e base pa desaroyo di un inidividuo. Depende di e calidad di famia e mucha lo desaroya di un of otro direccion. Ariba e Dia Internacional di Famia aki ta keda nos como pais pa refleha ariba importancia di un famia pa nos comunidad y en bista di e tema di e aña aki pa refleha encuanto con pa trece un balanza entre trabao y e tempo pa famia.
No ta responsabilidad di e famia so pa haci esaki sino di henter comunidad. Conhuntamente mester busca e formanan ideal pa duna famianan stimulacion. Wyatt-Ras kier expresa palabranan di felicitacion na cada famia aki na Aruba y desea nan tur cos bon den e aña venidero.
UN DUSHI COMBERSACION DI PENSIOEN
ENNIA ta invita bo como dunado di trabou pa un bon combersacion tocante e pensioen colectivo obligatorio. Mientras cu bo ta disfruta di algo di bebe, bo lo haya consehonan profesional na ordo y un oferta mesora cu un convenio, si bo bay di acuerdo. Bo ta keda cordialmente invita, na un ora cu mas ta cumbini bo. Pa gana tempo, gustosamente nos lo por pasa un rato tambe na bo oficina. Haci un cita awor! Yama 582 2000 of e-mail nos na aruba@ennia.com
www.ennia.com
Diamars Mei 15, 2012
Pagina 9
Concierto ‘Tour d’Azul’ di saxofonista Henk van Twillert y cuarteto na Aruba
STA. CRUZ -- Diadomingo, 3 di Juni, e saxofonista Henk van Twillert lo duna un concierto na Cas di Cultura. E concierto lo cuminsa pa 8’or di anochi. E biaha aki Henk van Twillert ta presenta e “Tour d’ Azul” hunto cu Tjako van Schie, pianista, e cantante di fado Portugues, Ines Suares, y e persecusionista di Corsou, Marlon Conradus. Nos ta corda e concierto fantastico di e orquesta di saxofon ‘Vento do Norte’ cu a presenta na Aruba aña pasa na Marriott Hotel. Henk van Twillert fuera di ta un musico hopi talentoso, tambe ta un musico mundial, cu ta laga su mes wordo inspira pa e cultura musical na e lugarnan cu e ta keda. Na Aveiro, Portugal, unda e ta biba, y via su trabao como docente na Porto, tin e influencia di fado. El’a lanta na Hulanda cu e clasiconan y ainda e ta instrui esaki na su alumnonan na e Conservatorio di Amsterdam. Y na Antias durante su giranan anterior el a descubri e musico clasico Antiyano di Jan Gerard Palm, Padu Lampe, Rufo Wever, Wim Statius Muller, Livio Hermans y otronan. El a enamora di e musica aki y su interpretacionnan fantastico di e musica aki riba e CD “ A Bag of Music” ta prueba di esaki. E gira aki yama”Tour d’Azul” y ta cuminsa riba Mei 24 na Corsou, di aki e lo bay Bonaire y St. Maarten pa finalmente e yega Aruba pa e concierto na Cas di Cultura riba Diadomingo, Juni 3. E concierto ta wordo organiza pa Circulo Arubano Pro Arte cu cooperacion di Prins Bernard Cultuurfonds Caribisch Gebied y Directie Cultuur Aruba. Riba e
programa tin obranan di Bach, Rachmaninov y Fauré, tangonan di Piazolla, bunita fados di Jesus Zing y Mario Martin Guia, piezanan jazz di Gershwin y Sidney Bechett y composicionnan Antiyano di W. Statius Muller, Jan G. Palm, Padu Lampe y Livio Hermans. Entrada pa e concierto ta Afl. 40,(general); miembro Afl. 35,- y kaarchi pa hubentud Afl. 20,- Solamente kaarchi general lo ta na prebenta na e librerianan DeWitVanDorp y Plaza Bookshop. Por reserva kaarchi pa miembro y kaarchi di hubentud door di yama na tel. 582-3208
Diamars Mei 15, 2012
Pagina 10
Celebracion prome baby riba Dia di Mama
Dr. Horacio E. Oduber Hospital ta reconoce y otorga regalo na Mama di aña
Ultimo oportunidad pa participa na e programa guia di estudio
scHOolnan a drenta den e ultimo simannan di aña escolar 2011 – 2012. studiantenan cu a haya un rapport mas o menos of un mal rapport y ta core e risico di keda sinta, tin un ultimo oportunidad pa participa na e programa “guia di estudio”. tempo ta cortico!! ta algun siman mas tin.. e studiante tin cu haci su
maximo esfuerzo pa sigui les concentra na scHOol, traha su huiswerk, prepara su proefwerk y cuminsa studia na tempo pa asina e por haya bon punto pa su proefwerk, gp of cp. na final di e aña escolar aki e studiante tin cu haya un bon 3de rapport pa e por baY over. den e utimo round of studieperiode aki, e
programa ta di dialuna pa diabierna. ora: 3:00 – 5:00 pm. lugar: colegio arubano – lokaal 62. pa mas informacion tuma contacto cu drs. rudolf r. kelly . (doy kelly) na 5622119, 585-9774 of via email rr_kelly@yahoo. com. TUMA DECISION AWOR!! INSCRIBI! NO TIN TEMPO PA PERDE!
Di dos grupo di muchanan a yega na beurt pa un Cochleair implant na Aruba STA. CRUZ -- Diadomingo Dr. Horacio E. Oduber Hospital y specialmente Departamento di Maternidad tabata di fiesta pasobra a duna pa prome biaha reconocimento na e Mama di aña cu ta e prome mama cu ta duna luz riba Dia di Mama. Un celebracion sumamente bunita na momento cu Mama Chastity Kamp y tata Marshall Marval ta mira yegada di nan prome yiu Lyrienne Marval. Pa exactamente 4’or di madruga e mama ta drenta Hospital cu dolor y pa 5:05 di madruga baby Lyrienne ta nace sano cu un peso di 2690 gram y largura di 48 cm. Den presencia di Partera, Shaline Tromp y enfermera, Judelly Zavala y Magaly Arends
conhuntamente cu Renita Blindeling, Manager di departamento Maternidad y tambe Charlaine Huntington, Funcionario di comunicacion di Hospital a haci entrega di un bunita “Flip figital videocamara”. Un regalo sumamente interesante mirando cu diariamente un baby ta haci movecion of expresion nobo cu siguramente ta bunita pa recorda y di ki mihor manera cu un camara pa filma. Hunta di Directiva, staf y personal di Hospital ta manda un pabien grandi pa e pareha Marval – Kamp cu yegada di nan baby Lyrienne y alavez kier desea ainda tur mama na Aruba y tambe trahadornan di Hospital un Feliz dia di Mama.
For Rent Comercial space Den Centro Comercial Noord 65 M2 facing the main Road Available in May Call 730-7000 for more information
STA. CRUZ -- Despues cu den September 2011 na momento cu e prome 4 muchanan a haya un cochleair implant e di dos grupo a yega na beurt. Dia 10 y 11 Mei 2012 4 mucha y un hende grandi a ricibi nan cochleaire implant. Na 2007 Wit-GeleKruis a implementa e screening di oido neonatal na Aruba. Debi na e screening aki, cu ta sosode un siman despues di nacemento di un baby, ta haya sa den un stadium mas tempran si e mucha tin un problema cu oido. Esnan cu tin diagnose cu nan tin problema cu oido, ta pasa pa un team cu ta consisti di dokternan KNO, dokter di mucha
y dokter pa hoben, cu lo discuti e caso. Debi cu e screening a haya algun mucha ta doof, a bin e necesidad pa purba haci e cochleair implant na Aruba mes. Como un logopedista ta hunga un rol importante den e revalidacion di e muchanan aki, e Fundacion FEPO, anticipando loke tur ta bay bin, a tuma e logopedista Nathaly Harms-Ellis pa traha pa nan. Despues cu e mayornan pa añanan largo a purba via A.Z.V. y Gobierno, aña pasa e decision a cay y a realiza e proyecto aki toch y implanta 7 mucha sordo. E operacionnan a tuma lugar na Aruba door di dr. Cabenda
den cooperacion cu Prof. Dr. Stokroos di Hulanda. Asina September 2011 e prome 4 muchanan a ricibi nan implante. E revalidacion di e muchanan aki a cuminsa y ta bayendo bon, y awor e di dos grupo a opera siman pasa. E biaha aki 4 mucha y 1 hende grandi. Nos por mira un desaroyo na Aruba pa loke ta trata e tipo di implantenan aki den e regio ta hayando atencion. Banda di 3 mucha di Aruba, tin 1 mucha di Curaçao cu a bin Aruba pa ricibi e implante. “Cochleair implant” ta adecuado pa tanto mucha como hende grandi. Di e di dos grupo aki tabatin un hende adulto acerca cu debi na enfermedad a perde den un corto tempo tur su oido. Ta spera cu despues di un periodo relativamente cortico, despues di e “nazorg” cerca e fundacion FEPO, nan tur despues di poco tempo lo ta considera di por funciona y tende normal. Den e link aki bao por mira con ta haci e operacion aki. ht tp:// w w w.youtube. com/watch?
Diamars Mei 15, 2012
Pagina 11
BENNY NISBET, LIDER DI PPA:
REALMENTE NO TIN DESAROYO ECONOMICO IMPACTANTE !! (2) STA. CRUZ -Visiblemente nos flamante Ministro Presidente mr. Mike Eman ta descepciona cu NO tin esfuerzo di e gremio comercial pa realmente inverti y tuma risico pa yuda crea un otro pilar economico. Y esaki tabata su mensahe tambe!! NO tin inversion na Aruba!! E pregunta ta pakico?? Aki mi kier a referi na mi declaracion un paar di vez caba cu den e prome aña y pico di Gabinete Mike Eman cu ora mi topa Min. Presidente Mike Eman na entiero E tabata puntrami …con bo ta haya nos ta bay ?? Y mi tabata contestele….Min Pres …hopi zwak….boso NO tin vision…unda boso vision economico a keda ?? Con comerciante/ entrepreneurnan sa unda nan mester inverti ?? A tuma 1 aña y mey pa worde publica un vision economico pero uno hopi ‘zwak’ mes. Sr. Prome Ministro Mike Eman ta referi na nan esfuerzo den e aventura di TNO y otro y ta menciona lo siguiente: “ Nos ta start cu un otro pilar economico cu t’e industria di conosemento, manter TNO y otro actividadnan similar…… PPA kier bisa masha cla….. e prome partido cu a cuminsa menciona e tereno di conocimento “knowledge economy” como un posibel pilar economico ta partido PPA. Naturalmente nos caminda pa implemente lo ta completamente otro cu e caminda di ‘aventura’ di partido AVP. Nos flamante Ministro Presidente mr. Mike Eman ta referi pa un cambio di direccion bo
mester di inversionista cu tin e ‘audacia’ pa trata di haci algo cu nos NO ta haci awe. Algo completamente diferente. Aki tin dos aspecto…… 1. Pa un inversionista carga risico …. mester tin un vision of un desaroyo di turismo….ora LAGO a cera….. ya tabatatin un industria di Turismo gracias na sr. Juan E. Irausquin cu a inicia cu e pilar economico aki… bao hopi critica y ‘boycott’ di e propio abuelo y tata di nos actual Ministro Presidente di Aruba. Di parti di gobierno di AVP NO tin te awe un vision cla unda AVP kier hiba Aruba… mas bien… tur cos ta mustra amateuristico…. mira e desaroyo den Centro di Oranjestad como un ehempel bibo ta amaturismo’.. caos…. dolor… decepcion…. den un crisis asina … claro cu comerciante ta sinta warda prome cu nan inverti!! Den concepto di PPA e actitud di nos flamante ministro presidente ta unda … anti democratico cu NO a permiti un Camera di comercio Arubano pa hiba nan propio maneho….. A bin cu e poder di un Ministro Presidente y a manda un mensahe hopi ‘negativo’… pasobra otro E no por ta …. E solo hecho cu NO tabata tin pregunda haci… ta pasobra comerciante en general NO kier un pleito
cu gobierno y sigur NO Ministro Presidente … y esey nos flamante ministro presidente tabata sa!! Esun cu kere of NO… partido PPA den un oposicion di pafor di parlamento a puntra gobierno y Ministro Presidente Mike Eman repetida vez….. srs…. Kico ta boso vision Economico pa desaroyo di Aruba?? Kico ta boso vision pa desaroyo di San Nicolas ??? Sin un vision …nos entrepreneurnan…. nos comerciantenan lo NO sa unda pa inverti y unda pa tuma risico?? Awor mi pregunta ta…. fuera di e cas cu a haya e nomber di sr. Edward Cheung…. cual compra tabata un ESCANDALO vies… y ta hole te awe?? Kico ta e inversion propio di gabinete Mike Eman pa convence entrepreneurnan di e direccion cu lo kier hiba Aruba riba tereno di “conocimento”??? Kico gobierno realmente a haci pa convence nos gremio comercial?? Mescos PPA mester menciona e vision pa desaroya Aruba como un HUB y stimula locual nos a yama Internacional Trade na y for di Aruba… ta un otro vision di PPA!! Tempo cu nos a bini cune y a cuminsa cu e prome estudio pa move e haf di Container pa Barcadera…. e partidonan mas grandi.. incluso AVP a bisa e vision/proyecto ta mucho grandi…. y mucho placa lubida…!!! Cu tempo tur a sigui riba dje y ta purba ‘horta’ e vision for di partido PPA. Pero E ta y ta keda e vision cu PPA un biaha mas a bini cune!
Airco horta di Interprint, durante cu tabata service, cumpra na un cas pa 10 florin
STA. CRUZ -- Dialuna mainta durante cu ta bay service un airco di e compania Interprint, a bin ripara cu cierto tubo nan di koper a ser horta y cu ta door di esey e airco no ta trahando bon. Ora cu a bay paden pa avisa e propietario cu ta pa tal motibo e airco no ta trahando y den 10 minuut cu nan a bin bek pafor, nan a horta e airco grandi ey. E propietario mes a keda busca den vecindario y a bin yega na e cas aki den Edissonstraat y ta mustra e señora e airco
cu ta di nan . Aki e doño di e airco a avisa polis cu a presenta. E señora a bis’e cu si un persona lo a bin trece e airco pa bende y cu el’a cumpre pa 10 florin. E señora aki aparentemente ta deal den piezanan di airco y aparatonan bieu. El’a manda nan afor, dus den exterior. Polis a pidi presencia di recherche y a confisca e airco y tambe a bay cu e señora warda. E doño eynan mes a entrega keho di ladronicia.
Diamars Mei 15, 2012
Pagina 12
Drs. Booshi Wever, Parlamentario Ciudadano:
REGLANAN MAS SEVERO PA EXAMEN FINAL PA HAVO Y VWO LO PERHUDICA NOS STUDIANTENAN
SI MEDIDANAN NO A WORDO TUMA AINDA, PREGUNTANAN NA MINISTER DOWERS PA RESPONSABILIZA SU MES comprende cu na Hulanda y na Corsou pa e examennan aki nan a introduci exigencianan mas severo (e reglanan a wordo “verscherpt”), algo cu lo tabata premirá caba for di tres aña pasá. No cabe duda cu aki na Aruba esaki tabata conocí caba tambe, y e pregunta ta, si algun paso a wordo tumá pa “deal” cu e “verscherping” aki. E reglanan pa
STA. CRUZ -Dialuna, 14 di Mei ultimo, nos hobennan studiante di MAVO y VWO, a cuminza cu nan
examennan final.For di aki mi kier desea tur nos studiantenan ainda hopi exito cu nan examen. Sin embargo, mi a
e examennan aki a wordo “verscherpt” caba na Aruba? Si e contesta ta “no”, di con no! Y kico ta e consecuencia pa
nos hobennan cu slaag y bay studia na Hulanda? Lo ta di lamenta si nos hobennan wordo perhudica pa motibo di negligencia den esaki di parti di gobierno y especialmente e minister di husticia y educacion. Mediante Presidente di Parlamento mi a haci algun pregunta al respeto na sr. Dowers como minister
di Enseñanza (y Husticia). Ta di spera cu e minister lo sa di contesta e preguntanan cu tur sinceridad, dunando tambe un idea kico por spera e studiante cu ta pensa pa sigui studia na Hulanda. Anexo: copia carta y preguntanan riba exigencianan pa examen HAVO/ VWO
Diamars Mei 15, 2012
Pagina 13
BENNY NISET, LIDER DI PPA:
“MIN. PRES MIKE EMAN A ABUSA DI SU POSICION DURANTE E ACTIVIDAD ORGANIZA PA CAMERA DI COMERCIO!!!” (1)
STA. CRUZ -- Hopi interesante…..PPA a haya locual a wordo publica den prensa local …..di e desaroyo di e actividad organiza pa “Camera di Comercio’ di Aruba….hopi inte r e s ante….p e r o na mes momento un insulto den direccion di Camera di Comercio…. esta locual nos flamante Ministro Presidente mr. Mike Eman a haci. Falta di respet…… y consecuencia di falta di vision di e propio partido na mando partido AVP! E derecho di cambia di opinion toch! Nos flamante Ministro Presidente a referi na su ‘broerlief’ cu segun E como Ministro Presidente hoben lo tabata tin un ‘vision’ di un Aruba SIN e refineria Y cu a lanta un movecion encabeza pa Camera di Comercio pa para esaki y sigui haci esfuerzo pa tene e refineria habri. Si… ta asina mes…… anto ta un falta di respet y esaki suavemente bisa pa ataca un directiva
otro di Camera di Comercio 27 aña despues. Mescos cu partidonan politico sa cambia di opinion un situacion por pone cu un Camera di Comercio mag di tin un otro opinion. Den decada 50 AVP tabata CONTRA un desaroyo di turismo pa Isla di Aruba…. Cabritonan lo bay drumi den e hotelnan!! Na aña 1986 AVP mester a inverti y stimula inversion den e pilar di Turismo cu AVP a rechaza 30 aña prome. Y awe un otro constelaccion di AVP ta continua inverti den e pilar economico cu PPA a crea toch esta Turismo!! Un ministro presidente cu NO ta respeta esaki …. ta demostra un falta di respet enorme pa Camera di Comercio y TUR comerciante aki na Aruba. META DI ‘ BROERLIEF’ TABATA LOGRA ‘HAYA’ E TERENO UNDA WEB TA ??? En todo caso…. e AVP di e tempo ey NO tabatatin NINGUN pero NINGUN vision otro pa futuro! Nunca a declara na pueblo di Aruba of pueblo di San Nicolas…. Ban haci e tereno limpi pa use pa un cierto desaroyo nobo!! E decision di gobierno di AVP di ‘broerlief’ … pa corta e refineria tabata basa riba otro interes. Na prome lugar esnan cu a opone e ‘cortamento’
tabata di opinion cu gabinete Henny Eman NO a cana e caminda pa realmente crea e posibilidad pa e refineria habri bek. En todo caso cierto momento ‘wowo’ di broerlief y algun grupo comercial a cay riba e tereno cu ta propiedad di WEB!! SI por a desenmantela e refineria… lagando e asina yama ‘powerhouse’ di LAGO di e tempo ey… anto e idea tabata pa muda WEB pa San Nicolas!! No pensando riba bienestar di Aruba of bienestar di San Nicolas…..NO ….. NO….. NO… broerlief y consortio tabata mira un ‘prijs’ for di e desaroyo aki cu tabata den e tereno cu awe ainda ta propiedad di WEB Aruba NV!! ‘Broerlief’ y consortio tabata tin otro vista…. Con pa yega na e sitio esta unda WEB ta ? Cu otro palabra NO un vision pa desaro general di Aruba of pa salba pueblo di San Nicolas… pero NO un vision con pa logra haya e tereno di WEB pa parti’e den un 3 grupo comercial. Esey tabata e wega… nada di salba San Nicolas …. Ni pa crea ningun otro pilar economico!! Broerlief NO a logra .. pasobra e partido AVP a perde eleccion … esey ta e historia real!!
Chollernan kibrando vitrina di Joyeria na Royal Plaza
STA. CRUZ -- Den e promer oranan di dialuna Polis a bay cu urgencia patras di Royal Plaza. Aki lo tabata tin un security guard bringando cu un choller ya cu e a basha un glas abao di e Joyeria, Pearl Gems. El’a drenta hunto cu un otro persona y esaki a desparce cu varios joyas den e
scuridad di anochi. E choller cu nan a gara tabata bisa cu e otro a bis’e pa nan bay horta y awor nan a gar’e. El’a bisa tambe cu e lo bay demanda e guardia cu a herid’e. Asina nos por waak con e situacion ta na Aruba, ladronicia dia aden y dia afor. Esaki nos mester pone bao di percepcion?
Diamars Mei 15, 2012
Pagina 14
Egberto Werleman di SIMAR :
CU BO SOSTEN NOS POR SIGUI TRAHA!!
STA. CRUZ -- Diaberna 25 di Mei 2012 nos sindicato SIMAR na tene su Reunion General Anual. Ya caba tin miembro a bisa mi maldia, corda cu 25 ta payday y diabiertje. Ta berdad cu 25 ta payday y diabiertje, pero pa un biaha pa aña nos ta haci un apelacion na nos miembronan pa sacrifica un diabiertje. Pasobra e reunion General Anual ta importante pa tur miembro. Bo tin voz y voto y bo no por laga esey bay perdi. Durante e Reunion aki tin puntonan importante pa wordo trata. Prome nos ta duna cuenta riba e maneho hiba, tambe riba e maneho financiero. Despues lo trata e maneho pa e siguiente
anja sindical. Tambe e presupuesto pa e aña sindical aki. Y por ultimo ta scoge un directiva nobo. Ta importante pa tur miembro ta consciente cu como e reunion aki ta un di dos reunion, cu of sin quorum reunion ta sigui, irespecto e cantidad di miembro presente. Esaki kier meen si 20 miembro presenta, ta e 20
miembronan aki lo dicidi e maneho, e presupuesto y ken lo drenta directivea. Ta facil pa nos yama nos hendenan den un “handje klap” tur cos ta aproba y regla. Pero esey no ta loke nos ke y no ta loke ami ke. Ta pesey mes cos a bay malo den pasado y esaki no por bolbe pasa atrobe. Nunca mas!! Sindicalismo berdadero ta lanta y para cu su miembronan. Directiva tin su trabao, pero miembronan tin voz y voto. Miembronan mester keda viligante pa tur cos bay bon den nan sindicato, sino un pipita di hende por dicidi, y e resto por sigui keha bay. Abo ta dicidi, waak pa po tey, mi ta conta cu bo sosten!!
Dos homber ta para chAUfFeUr na luZ di trafico:
ANTISOCIALNAN A BAHA E CHAUFFEUR, dale y bay cu su auto STA. CRUZ -Diadomingo pa 6:30 Polis a bay na Sabana Liber pa un ladronicia di auto. Na yegada polis a papia cu e homber P.H.L.B, naci na Hulanda di 36 aña, kende tabata fuertemente bao di influencia di alcohol. E tabatin un herida ta sangra na su cabez. El’a bisa polis cu e tabata na cruzada di De La Sallestraat/ Caya Betico Croes ora cu dos homber desconoci a par’e. El’a bisa cu e hombernan ta color scur. El’a bisa polis cu el’a baha for di su auto y e mesun momento e hombernan a dale riba
su cabez y a pushe y bay cu su auto, Ford Escord. A-11889 . Polis a bise como cu ta trata di ladronicia cu violencia, polis a bise pa e bay poli pa tratamento y despues duna keho na Recherche. El’a bisa polis cu e auto tin machica na su bumper banda drechi.
Diamars Mei 15, 2012
Pagina 15
Altezza berde a perde control dilanti Kong Hing y ranca palo di luz
Na Sabana Liber :
Arma di candela pisa haya na accidente serio STA. CRUZ -Diadomingo anochi manera ya ta conoci a sosode un accidente, caminda despues cu un auto a dal tras di un van. E vehiculo a bay bolter cu un hoben na stuur. Durante cu bomberoy miembronan di ambulance tabata purba pa yud ‘e sali, el’a bisa cu e no kier bay hospital y cu e ta bon pa bay cas. Despues di a convence pa bay hospital, polis a bay tira un control den e vehiculo pa waak papel di e vehiculo. Den e buscamento polis a bin haya un arma pisa, un cu ta mustra di ta un revolver caliber 38 special. Inmediatamente a pidi presencia di polis tecnico y recherche. Despues di a haya suficiente informacion recherche a bay hospital pa detene e sospechoso. Investigacion lo bay determina di ken e arma aki ta y kico e ta haci cu
bala aden y tambe cu un saco chikito cu mas bala? Ta cu ki intencion e hoben aki tabata coriendo manera loco cu
e arma pisa aki? Aunke cu a busca rigorosamente den e vehiculo no a haya nada mas.
MEP ta haya razon;
Mike de Meza a anuncia cu mester corta presupuesto cu 100 pa 125 miyon…. STA. CRUZ -Diadomingo anochi promer cu 12’or Polis y Ambulance a ser manda pa bay direccion di Kong Hing Supermarket ariba Boulevard caminda un auto a ranca un palo di luz. Na yegada Polis a haya un Altezza color berde basta na werki, no ariba e caminda principal pero e caminda parti paden net dilanti Deli France. Na suela por a nota un grupo di dama sinta cu un dama cu tabata den auto. Segun testigonan e chauffeur un cabayero
despues di e accidente a baha e dama for di auto pone eybao y bandona e sitio,e motibo no ta conoci.Polisnan por a nota cu e auto tabata bin cu velocidad halto for di luznan di trafico y tabata bay direccion pariba y pa un of otro motibo ta kita na su man robez ranca un palo di luz dal den e baki mata di Deli France keda para eynan. Ambulance a transporta e dama pa Hospital cu aparentemente lo a haya sla na cabez.
Ciere di Valero y economia lorando malo no ta cumpli cu espectativa di gobierno
STA. CRUZ -- Partido MEP y sra. Xiomara Ruiz - Maduro a haya razon den su ponencianan. Desde cu a aproba e presupuesto di aña 2012 den luna di Maart 2012, algun ora despues Valero a anuncia ciere. Esaki a pasa ni 12 ora despues cu pa 3’or di marduga AVP a pasa e presupuesto di 2012. MEP a reacciona mesora cu e prespuesto cu AVP a caba di pasa ta ficticio, pasobra den e presupuesto a tene cuenta cu e pagonan cu Valero lo haci. Esaki a cay na awa y ta afecta e espectativa di AVP. Tambe de Meza a bisa cu tin cambio den e porcentahe di crecimento economico cual aki tambe ta afecta
e presupuesto. De Meza a bisa cu e mester bay bek Parlamento pa pasa un ahuste. Mester corigi cifranan di presupuesto! E ahuste lo encera un reduccion di 3% cual lo ta un ‘bezuiniging’ di 100 pa 125 miyon florin cu mester corta. Minister Mike de Meza a bisa cu e no sa ainda ta for di unda lo bay corta pa bespaar 100 pa 125 miyon. Partido MEP ta haya razon y particularmente sra. Xiomara Ruiz - Maduro cu tur tempo a reta De Meza ariba e topico aki. Gobierno di AVP ta den candela cu e situacion financiero pesimo di nos pais cu alavez ta afecta e interes di comercio pa inverti.
Diamars Mei 15, 2012
Pagina 16 Perseverancia y disciplina
PARTICIPANTENAN DETERMINA PA YEGA TE FINAL Den e competencia di “Perde pa Gana 5” di Subway
STA. CRUZ -- Por sinti e furia di “Perde pa Gana 5” patrocina pa Subway, den tur skina na Aruba, specialmente
awor cu e programa ta drentando den su capitulo culminante. Diadomingo ultimo, pa 8’or di mainta, e
participantenan tabata t’ey manera un clabo pa enfrenta e gran reto. E training tabata uno hopi pisa mes y a
tuma lugar na Colegio Arubano, unda cu a prepara entre 5 pa 10 stacion di actividad. Na cada stacion e participantenan mester realiza un tipo di ehercicio specifico y e ta conoci como ‘circuit training’. Rene Wild ta considera esaki como un training estilo di ‘killer’ y tabata sa cu no tur participante lo por wanta e training. Pero mirando cu falta poco dia pa e eliminacion yega, mester cuminsa hisa e intensidad y exigencia di training, ya cu no tur participante por pasa pa final. Ta un total di 30 persona so por sigui cu nan reto y continua cu e programa di Perde pa Gana 5. E intencion di e trainingnan pisa tambe ta pa e
participantenan baha mas kilo cu ta posibel y asina garantiza nan lugar den e di dos rond. Den e mundo moderno, e training di sistema di ‘drill’ ta birando masha popular mes. E ta conoci pa ta un training cu ta exigi hopi mas di e participante, pero ta duna un resultado tremendo. Netamente loke e participantenan tin mester. Esaki ta Rene Wild su di 5 aña conduciendo e programa aki hunto cu Subway y e ta hacie na un manera responsabel y alabes duro, pero ta bon p’e propio participantenan. Mester sigui encurasha comunidad completo tocante e peligernan di salud ora tin sobrepeso y con por ataca e problematica aki hunto, comiendo saludabel, haciendo ehercicio y cambia estilo di bida. “Perde pa Gana 5” tambe ta un produccion di Sky Television y Subway Aruba. Nan ta conta cu e sosten y partnership cu e otro companianan manera Aruba Bank y Oduber Agencies, unda cu hunto como compania ta coopera pa mehora calidad di bida di nos hendenan.
Dos Chines a bati homber cu no kier a paga STA. CRUZ -Diadomingo pa 16:12, Central ta manda polis na haltura di United Dinner, na unda nan a maltrata un persona yama B., naci na Colombia di 51 aña. El’a bisa polis cu el a haci un joke cu e Chines cu e no tin placa pa paga. Door di esaki e Chines a rabia y a
cuminsa bringa cune. Ora cu el’a cay abao, un otro Chines a cuminsa scop e den su cara, unda el’a haya un kap. Polis a mira cu e tabatin un klap riba su wowo y tambe tabata bao di influencia di alcohol. Polis a bis’e pa e bay cas y den oranan di mainta e bay dokter.
Pagina 18
Diamars Mei 15, 2012
Continuacion fotografico di pag. 17
Diamars Mei 15, 2012
Pagina 19
Aischal van der Linde di Brazil Taekwondo Stichting a gana Oro na Toronto, Canada STA. CRUZ – Diasabra atardi, Aischal van der Linde a logra haci historia pa Aruba, ora cu e ta logra vence su contrincante Sibyl Tan di Canada, den un pelea cu a bay “sudden death y double elimination”. Aischal van der Linde a bringa den e categoria di damas adulto te cu -49 kilo, un campeonato cu tabata ‘double elimination’.Un total di cuatro pelea pa Aischal cu sigur no a bay facil, mirando cu ta creme de le creme, Aischal a enfrenta na Canada. Aischal a yega e final sin perde un combate, pero ta perde for di e propio Sibyl Tan di Canada 1-0 den sudden death. Den e double elimination, ambos peleador ta bataya bon, pero Aischal a skop despues cu e referee a para e pelea unda cu Aischal a bin haya un strafpunt aki Sibyl Tan di Canada ta gana e pelea. Pero mirando cu Aischal no a perde niun combate y Sibyl Tan si, nan lo mester a bolbe enfrenta otro. Bao guia di coach Teo Rodriguez y apoya pa e resto di crew, Aischal enfrenta Sibyl Tan pa e di tercer biaha. Mester bisa cu Aischal a sa na bataya bon caminda un vez mas e pelea a bay completamente na su fabor, aki Aischal no ta perde pa gana y ta logra vence su contrincante Tan di Canada cu e score final di 7 - 3 y asina logra e medaya di oro pa Aruba, Aischal su prome medaya di oro den un torneo grandi manera e Open di Canada. Nos a combersa cu Aischal telefonicamente unda el’a bias nos cu el’a
duna bataya, pero e no tabata facil, danki na nos creador cu el’a sigui lucha te gana su medaya di oro pa Aruba. Den su prome pelea Aischal a gana 3 - 1 for di Jerikka Nahibuan di Canada y den e siguiente pelea un vez mas e ta logra triunfo. Cu a medaya di Aischal, Aruba ta logra medaya di Bronz di Stuart Smit y medaya di Oro di Aischal van der Linde den e prestigioso Open di Taekwondo na Canada. Coach Teo Rodriquez di Tiger Taekwondo Academy kende a prepara Aischal van der Linde di Brazil Taekwondo Stichting a keda masha contento cu su logro di un medaya di Oro.Di aki banda nos ta felicita henter e crew, bao guia di coach Teo Rodriguez, kendenan a sa na haci un tremendo papel na Canada.
Pagina 20
Diamars Mei 15, 2012
Diaranson 16 di mei pa 7:00 pm:
Ride of Silence
Organisa door di Aruba Wieler Bond accidenta. Algun tips pa nos automobilistanan ora nan ta wak ciclistanan riba caminda:
STA. CRUZ -- Anualmente, riba e mesun dia y ora, full rond di mundo, ta wordo Organiza un tour di ciclismo cu tin 3 proposito principal, cualnan ta: -Conmemora e memoria di ciclistanan cu a perde nan bida of a keda herida den un accident cu auto riba careteranan publico -Concientiza tur automobilista cu ciclistanan t’ey riba caminda-Pidi pa nos camindanan publico wordo comparti cu tur ciclistaAruba no ta keda afor den esaki, y Aruba Wieler Bond tambe lo ta organizando su propio edicion di e Ride of Silence. E tour ta tuma lugar diarazon dia 16 di Mei saliendo pa 7:00 pm for di e parkinglot di Arashi. E ruta lo pasa via Malmok, dilanti Tierra del Sol, sigui te na e cruZada di Noord. Lo bira na man drechi pasa via Palm Beach y sigui te na e crusada di Wendy’s. Eynan ta bolbe bira drechi y pasa dilanti Marriott pa termina bek na e parking lot di Arashi. E ta un distancia di mas o menos 10 km. E tour lo wordo guía door di nos Cuerpo Policial. E evento aki ta wordo cori riba un velocidad abou y den silencio y pues ta apto pa tur edad y nivel. Tur ciclista tin mesun derecho y obligacion cu un automobilista riba nos camindanan publico. Pues manehadornan di auto mester respeta un ciclista riba caminda y trata di no causa e ciclista pa
-Baha velocidad. -Pone atencion riba kiko e ciclista ta bay hasi. -Ora di pasa un ciclista, tuma suficiente distancia y baha velocidad. Pasando duro y serca di un ciclista por cause pa perde balans y cai. Mas pio, bo spiel por dal e ciclista, cual por ta mortal pa e ciclista, dependiendo di e velocidad cu cual e auto ta core.-No tuma chens pa sali dilanti un ciclista. Ta dificil pa calcula e velocidad cu cual un ciclista ta coriendo. Un top ciclista por yega velocidadnan te cu 60 km pa ora. Pues, no pensa cu ta paso ta un bays, e no ta biniendo duro. Warda e ciclista pasa, y despues subi e caminda. Esaki ta algun cos simpel cu por yuda pa menos accident wordo causa cu ciclistanan. Awor mas cu claro, ciclistanan tambe tin cu cumpli cu tur regla di trafico incluyendo: -Bisti helm na tur momento cu bo subi bo bicicleta. Aunke bo ta bay core poco poco. E helm tei pa proteha bo si acaso bo wordo alcansa door di un auto, of cai for di bays pa cualkier otro motibo. Pues no ta importa si bo ta core den un bike tour of den un careda; un helm ta keda semper obligatorio. -Duna senjal cla di kiko bo ta bay hasi ora bo ta riba bo bicicleta. Bo ta bay bira rechts, of links? Bo ta bay cambia di lane? Semper duna indicacion cu bo man pa e automobilistanan rond dibo sa kiko ta bo intencionnan. -Respeta lusnan di trafico y borchi nan di trafico. No pasa den lus cora, y no drenta den caminda
verboden! Si ta core den - atardi/anochi, mester core cu lus! Bisti panja color cla pa bo ta mas visibel pa automobilistanan. Nos di Aruba Wieler Bond ta spera cu tur persona tuma e tipsnan aki na serio y pone nan den practica.AWB ta finalisa cu un invitacion pa TUR hende cu tin bays, sea ta di ruta, mountain bike, BMX, of leisure bike, pa bin tuma parti na e Ride of Silence. Lus di bays lo no ta rekeri, mirando cu nos lo core bou guia di Polis y EMS. Locual si ta rekeri ta un helm. Sin helm, bo lo no wordo permiti pa start cu e grupo.Lo no tin costo di inscripcion, y na final di e anochi, lo tin algo di bebe pa refresca.Pues bini uno bini tur, trece ful e famia pa un actividad cu tin hopi beneficio pa e curpa humano. Mas grandi e grupo ta, mas grandi e impacto lo ta. Nos lo sali pa 7 pm en punto, dus mester tey presente pa 6:45 pm mas tarda. Nos ta wardabo. Pa mas informacion di e evento aki, por tuma contact cu Aruba Wieler Bond via arubawielerbond@ gmail.com of celular 6-900-400. Tambe por bishita nos website www. arubacycling.net.
BILJARD TORNEO "JANI BROKKE MEMORIAL"
WEGA DI BILLIARD NACIONAL 60 PLUS "MOVIMENTO TA BIDA" DEDICA NA JANI BROKKE MEMORIAL STA. CRUZ -- Diasabra atardi 12 Mei na Macuarima Pool Center a tuma lugar encuentronan di Billiard entre nos grandinan di 60+, "Nos Tesoronan". Un total di 12 hungador a participa na e gran torneo aki dedica na e legendario deportista Jani Brokke (+). Na inicio di e torneo cada hungador mester a saca su number pa waak kende lo ta su contrincante. Edwin Chirino campeon dos ana consecutivo mester
a baha cabez pa Luis Orman mihor conoci como Sheik. Despues di a cay den e rond di perdedor E Sheik Luis Orman a sabi di recupera y a bay te final ganando Chirino dos biaha pa asina bay cu e titulo campeonil. Pues e ora Edwin Chirino a keda sub-campeon y na tercer lugar Juan Werleman. Masha pabien na e ganadornan y organizadornan.
Diamars Mei 15, 2012
Pagina 21
Resultado Heineken Copa Noord 2012
Boegoeroei Athletics ta reacciona den bom di 7 pa laga Catiri Buffalo den tereno Mientras Gess Power ta gana Montaña Braves
STA. CRUZ -- E grandioso torneo di Copa Noord organiza pa Comision Organizador, Aruba Softball Bond y Royal Power patrocina pa Heineken y Banco di Caribe a continua den grandi diasabra ultimo na veld di Kudawecha. Un cantidad di sorpresa y weganan riba bon nivel yena cu emocion testigua pa mas di 5000 fanatico ta e resultado victorioso di Copa Noord 2012. Boegoeroei Athletics kende tabata tin mester di un victoria pa keda na bida den e promer rond tabata tin un tarea dificil momento cu nan a topa Catiri Buffalo cual equipo e aña aki tin muestra di tin bon bateo y speed enorme riba base door di su hungadornan jong y esaki a hacie mas dificil pa Boegoeroei. Sinembargo un wega cu constantemente ta empata den diferente inning
Catiri a probecha den di 7 entrada pa remolca 2 careda y habri e wega 11-9 na su fabor faltando 3 out. Boegoeroei Athletic no kier a baha cabez den nan ultimo chens y ta enbasa 2 coredor na base. Na e momento aki un veteran ya kima ta conecta un rolling pa tercera unda tercera ta pisa y tira segunda unda Gilward Wester ta pisa y tira primera pa cuminsa celebra nan Victoria na momento cu Richard Bikker, e primera base ta laga e bala aki cay y Boegoeroei ta keda na bida cu 2 out y homber na primera. Pitcher ta descontrola tirando 2 base por bola pa yena e tankinan. Akinan Raymond Dirksz ta drenta releva Robert Henriquez y ta wordo saluda cu un triple oportuno di Carlos Thode pa asina laga Catiri Buffalo den tereno 12-11. Tremendo partido unda fanaticonan a goza un
bol. Boegoeroei score 12 careda, 13 hit y a comente 0 eror. Catiri Buffalo Geely 11 careda, 12 hit, 1 eror. Hector Winterdal kende ta drenta releva Wolter Britten den di 5 inning y na su turno a drenta releva Reynold Semeler desde 4 inning ta resulta pitcher ganador. Robert Henriquez ta bay cas cu e derota riba su nomber. Den e ultimo wega di diasabra anochi por cierto a termina algo despoues di 12 am. Gess Power ta wanta duro pa asina gana Montaña Braves y ta keda na bida cu chens pa clasifica den e promer tresnan den su pool. Gess Power a score 6 careda, 12 hit, 1 eror. Montaña Braves a score 5 careda, dal 7 hit y comete 6 eror. Erornan tabata devastador pa Montaña Braves. Arjen Mathilda a bay ful e ruta y a gana e partido mientras
Rudy Angela kende tambe a bay completo a perde e partido. Mihor bateadornan pa Gess Power tabata Gerwin Thiel 2-2, Renny Hernandez, Revelino Silie, Candito Arias tur di 3-2, Shurman Marlin di 4-2. Pa Montaña Braves a destaca den causa perdi Darwin Escobar y Luigi Bergen 1-1, Dayron Maduro 3-2 y Jonathan Barry di 4-2. Copa Noord asina ta
keda interesante unda teamnan mester bringa ainda pa clasifica. E siman aki diferente equipo lo ta na Corsou pa hunga Copa ABC y solamente diadomingo Comision Organizador lo tin 2 wega amistoso y pa 3 pm di atardi un All Star Game entre hungadornan di tur e teamnan. Fanaticada ta keda invita pa mira e promer All Star Game di Copa Noord.
Pagina 22
Diamars Mei 15, 2012 Telefonnan importante:
Benny Nisbet di PPA:
“SI NA ORANJESTAD CU TANTO INVERSION, NO TIN CONFIANZA CON NA SAN NICOLAS COS LO TA ?” Awor pa termina e articulo aki… PPA tin e siguiente pregunta: (3) STA. CRUZ -- Si, Ministro Presidente Mike Eman mester a expresa su descepcion… cu comerciantenan na Oranjestad NO ta invertiendo…. no ta tuma risico… unda gobierno a inverti un 70 proyecto y mas di 500 miyon florin…. Anto kico Min Pres ta spera di comercio na San Nicolas …. Cu NO ta bira prioridad no 1 manera priminti door di AVP durante di eleccion .. y awor tin algun proyecto social … chikito… pero nada cu realmente ta stimula un desaroyo nobo na San Nicolas. Algun
I
ESTRELLA
GANA UN CAS CU SV ESTRELLA
Situa na Paradera Country Club
proyecto, esta ideanan di PPA cu AVP a horta atrobe …. pero nada di un vision pa desaroyo di San Nicolas. Cu un situacion asina… Kico Min Pres Mike Eman ta spera di comerciantenan na San Nicolas?? Nos ta ripiti Kico ta e vision economico di AVP pa duna San Nicolas un otro desaroyo …les di mantene e refineria habri ??? Aki ta visible cu AVP como organizacion politico y gobierno di pais Aruba a faya y Min Pres, Lider di AVP ta birando nervioso. Eleccion ta otro aña !!!
BOTICANAN: Maria 585-8145 Di Servicio Noord 586-4606 Seroe Preto 584-4833 Fergusonstraat 583-0620 Kibrahacha NV 582-2007 582-1780 Oduber NV Paradera 588-6638 Santa Cruz 585-6890 584-4830 San Lucas San Nicolas 584-5712 586-0027 Santa Anna Trupiaal 582-8671 Eagle 587-9011 4 Centro Medico 584-5779 Aloe 584-4606 585-1965 Central NV Dakota NV 588-7364 Del Pueblo 582-1253 POLIS: 100 Oranjestad San Nicolas 104 Sta. Cruz 105 Noord 107 Tip-line 11141 Brandweer/Ambulance 911 Guardacosta 913 Seguridad National 11911 Hospital 527-4000 Centro Medico 524-8833 117 Setar storing 525-4600 Web Storing Elmar storing 523-7147 Agencia Funeral: The Olive Tree 584-8888 584-2299 Ad Patres 588-6699 Aurora Mementomori 582-2222 Fundacion: Cas 584-2050 Fada 583-2999 F A V I 582-5051 Famia Planea 588-9591 Autismo Aruba 588-1179 Pa Hende Muherr 583-5400 Pa Hubentud 588-6138 Bloedbank Aruba 587-4260 Solo di Pueblo 585-9500 Canal 22 585-9500 Tip pa redaccion 592-6895
Sorteo ta hunga dia 4 di September 2012
14 Mei
Dokter y Botica na Warda pa bao di Brug:
1919
5467
5392
8781
0000
9773
0936
0139
5361
13-01-14-28-30
0263
9937
Horacio Oduber Hospital: Februari 18-25 Botica Eagle 527-4000
Dokter y Botica na Warda pa riba di Brug:
Centro Medico 524-8833 6832 Capricornio
Diamars Mei 15, 2012
Pagina 23
CLASIFICADO solodipueblo@gmail.com Auto, apartamento, cas, huur, pieza, manda bo clasificado!
TA huur Warehouse situa na Sta. Cruz 280 m2 @ Afl. 25.00 p/m2. Contact: ECRO
739-0101
for rent
ta bende vv
1 CAMA DI 2 PISO ARIBA Y ABAO ARIBA PA 1 PERSONA ABAO PA 2 PERSONA ABO TA BIRA SOFA TAMBE E TA COLOR BRUIN SCUR PRIJS 1.500 ( DISCUTIBEL)
ta huur
PA INFO DIASABRADIAMARS ANYTIME
UN SEMI-APT. (STUDIO) SITUA NA POS CHIKITO, BANDA DI LAMA PA UN PERSONA AFLS.500 ,--P/M DEPOSIT AFLS.300,--. PA MAS INFO 563-8494.
Beautiful appartment located in Westpunt 13-K , appt. no. 3, 2 bedrooms, kitchen fullequipped, price Afl. 1200, --, phone 594-1402
DIARAZON-DIABIERNA DESPUES DI 2’OR PM
FOR RENT
TEL : 585-3204 – 5638914.
ta huur un espacio comercial na Sta. Cruz, dilanti Colegio San Hose afl. 1750.00, na Sta. Cruz 36, ariba caminda principal. Net pabao di Cilantro Grill. Yama Ecro na 739-0101
TA Bende TA BENDE PUPPIES FILA BRASILERA FULL BREED 2 LUNA BIEU VACUNA COMPLETO PRIJS AFL 900 FLS INTERESADONAN POR YAMA TEL 7399990 OF 690-0955
TA BENDE TERENO NA STA. CRUZ TA BENDE TERENO BON UBICA NA STA. CRUZ Na Papilon, cerca di caminda grandi. 622m2 Call: 730-7000
TA FURA
ORANGE MATRAS FABRIEK TA FURA MATRAS Y BOX, SET DI SALA, TV CHAIR. NOS TA TRAHA MATRAS Y BOX NOBO DEN TUR MIDI. PA MAS INFO YAMA TEL: 588-7468 - 569-8053. ADRES: OLIJFISTRAAT 23-D, DAKOTA
FOR SALE By owner, un apartamento 2 kamber, baño, cushina y sala. Tereno propio situa den vecindario di Hotel. Vraagprijs Afl. 125000. Yama 7307000.
TA DUNA SERVICIO DI CHAPI, TIRA SUSHI AFOR TA CORTA TUR TIPO DI MATA Y YERBE. TA DUNA TUR TIPO DI MATA Y YERBA. TA DUNA TUR TIPO DI MANTENCION Y RENOVACION DI CAS OF NEGOSHI TA VERF. TA DRECHA DAK Y NOS TA HACI TRABAO DI HANDY MAN TAMBE. YAMA NOS LIBREMENTE NA 562-6687 OF 743-4708
TA Busca Un vaporator pa Toyota Prado 2004. Call 738-0101
Bo mester trabao?
Manda
bo anuncio
Trabao? Bo ta buscando trabao? E espacio aki por ta dibo. Manda nos bo anuncio di bo specialidad of bo ramo di trabao cu bo number di contacto. Nos ta publike pabo. Solodipueblo@gmail. com
TA BUSCA
FOR RENT Commercial Space na Noord 6 X 20 M2 = 120M2 Den mesun edificio di Botica Noord Prijs atractivo Yama 7307000
TA BENDE TA BENDE UN SCOOTER KEFWHY 150 CC ANJA 2011
UN LUGAR PA BIBA COMPARTI CAS KU UN PERSONA MI TIN 56 ANJA , FEMENINA SOLTERA SIN COMPROMISO MI TA DISPUESTO PA JUDA DEN AWA CORIENTE ECT JAMA SOLAMENTE SITA SERIO CEL : 5662523.
2300 KM FLS 2000 PRIJS TA DISCUTIBEL POR JAMA 5601149.
TA BENDE Ta bende cabrito y porco seya pa cria of pa mata. esun interesa por tuma contacto na 568-0308 pa mas informacion
Pagina 24
Diamars Mei 15, 2012
Diamars Mei 15, 2012
Pagina 25
Club Kibrahacha 60+
Diana Uchtmann,Coordinador FCG Club Kibrahacha 60+ celebrando Dia di Mama na Manchebo Hotel STA. CRUZ -Miembronan di Club Kibrahacha 60+ a celebra dia di Mama y di Tata hunto na Manchebo Hotel. Como cUstumber a elegi mama di a単a di Club Kibrahacha cu a bira Petronilia Franken y mama di voluntario a resulta Nel de Ruijter.A balia y a goza hopi. Nelson Sprock a toca ariba su caha di orgel. Ludwina Booi y Edjean Semeleer a duna tur e mamanan un serenata hopi bunita. Un tremendo show a wordu presenta dor di duo Hulandes, Agaath y Nel cu a bini cu cantica Hulandes cu a pone tur miembro canta hunto. A eligi tata di a単a cu a bira Jose Fingal y tata di boluntario a resulta Franklin Cornelie. Casi na final nos a haya un bendishon hopi duro
di awacero, pero esey no a kita e animo di club Kibrahacha y tur a keda bayla.Un pabien ta bay na tur e mamanan ariba nan dia special. Un danki di curazon ta bay pa Manchebo hotel cu pa hopi a単a ta coopera cu Club Kibrahacha. Nos ta gradici tur e musicantenan cu a trece hopi ambiente pa nos Grandinan y tambe AMC Unicon cu a trece regalonan cu nos a rifa.
Pagina 26
Diamars Mei 15, 2012
continuacion fotografico di pag. 25
Diamars Mei 15, 2012
Pagina 27
Taekwondo di Aruba cu bon prestacion den e Canadian Open Taekwondo Championship pa combate riba nivel internacional. Ban spera cu e logronan di Canada, e ayudo brinda por bini mas liher cu normal e tabata y no cu nos atletanan mester subi caya pa pidi placa, pa nan por realiza un competencia .Un felicitacion pa henter e crew cu a representa Aruba na e Canada Open den Taekwondo
STA. CRUZ – Un medaya di oro y uno di bronz ta loke nos atletanan di taekwondo a logra den e Open di Canada cu a tuma lugar e fin di siman tras di lomba na e ciudad di Toronto. Mirando e elenco mundial di atletanan na Canada, toch a sinti cu nos muchanan tabata mihor prepara pa enfrenta e contrincantenan di exterior. Aischal y Stuart kendenan tin hopi experiencia den torneonan internacional a logra expectativa cu a ser spera, mirando cu ambos a logra cay den premiacion y a ricibi medaya. No solamente solamente e prestacion di Aischal y Stuart a haya e atencion, pero tanto Nigel Ras y John Jairo Maduro tambe a logra gana varios di nan peleanan bringa, ambos a keda net pafor di e premiacion caminda ambos a bringa cuatro pelea, prome cu a ser elimina. Esaki sigur teniendo na cuenta cu por ehempel hopi atleta ya desde e prome pelea ya por a bay cas caba, ora nan a perde esaki. Den e caso di Nigel Ras, el’a gana su peleanan, pero despues a perde 8-7 contra di Canada, den un combate super preta y ta keda afor, mescos ta conta pa Jonh Jairo. Coach Teo Rodriguez sigur mester ta orguyoso
di su pupilonan, kendenan a sa na saca cara di Aruba den un evento di taya mundial manera e Open di Canada den e deporte di Taekwondo. Nos ta kere cu nos atletanan mester wordo mas yuda financiermente pa por bay comnpetencianan di taya manera e Opennan di Canada y USA. Di e forma akinan lo haya experiencia con bon realmente nan ta prepara
Pagina 28
Diamars Mei 15, 2012
Diadomingo awor
Copa Noord 2012 ta presenta su promer All Star Game den su historia STA. CRUZ -- Copa
Aruba Softball Bond y
lugar naCorsou desde
pa Copa Noord no lo
1 pm lo tin un weganan
Noord 2012 ta canando
Royal Power ta esnan
diahuebs awor unda un
tuma lugar e siman aki,
amistoso mientras cu pa
manera planea y tur cos
encarga cu e parti aki. Di
total di 4 equipo di Copa
pero
esaki
3pm lo tin e promer All
ta cla pa ricibi su gran All
acuerdo cu e schedule
Noord lo ta participando.
lo pone un All Star
Star Game den historia
Star Game diadomingo
organizadornan a tene
Den reunion hunto cu
Game riba diadomingo.
di Copa Noord. A selecta
awor.
debido cuenta cu Copa
lidernan di tur team a
Diadomingo
awor
di tur equiponan cu no
ABC
dicidi cu weganan valido
cuminsando pa 11 am y
ta viahando un total di 5
Comision
Organizador hunto cu
cual
ta
tuma
envez
di
hungador y asina a logra traha 2 All Star Team cu 20 hungador pa banda esta 20 hungador di Pool a y 20 hungador di Pool B kendenan lo bay hunga 7 inning contra otro. Tin papia cu e Pool cu gana lo haya e home team advantage pa cu e wega final. Den edicion di diarazon lo publica tur e nombernan kendenan lo ta den All Star Team. Fanaticada ta
keda
cordialmente
invita pa bin tereno di Kudawecha bin aprecia e promer All Star Game di Copa Noord.
Diamars Mei 15, 2012
Pagina 29
Meldrick Boekhoudt y Dylan Croes tambe a gana Medaya di Oro den Canadian Open Taekwondo Championship Segundo lugar. Pa club Estrella esaki ta un logro masha grandi, mirando cu nan a viaha cu 3 atleta y a logra 3 premio di cual dos di nan ta oro. Un pabien ta bay na Angelo Bikker kende a coach e atletanan na Toronto Canada.
STA. CRUZ -Diadomingo a team di Estrella Taekwondo Center bao guia di Angelo Bikker a logra dos medaya di Oro y un di plata. Nan tabata e ultimo atletanan di Aruba cu a mira accion. Angelo Bikker kende ta coach di e 3 atletanan di Estrella Taekwondo Center a mira accion riba e ultimo dia di e campeonato. E hoben Dylan Croes di apenas 11 aña di edad y kende tin basta tempo ta preparando pa e Open di Canada, a bin ta logra su prome medaya di oro diadomingo, despues di a bringa 4 pelea demostrando e Canadesnan cu el’a bin busca lo maximo. Meldrick Boekhoudt tambe tabata tin sumannan yen cu e Canadesnan, el’a demostra cu e no lo keda satisfecho cu un medaya cu no ta di oro, esey ta net locual el’a logra tambe. Coach Angelo Bikker kende a dedica e mayoria di su tempo y esfuerzo pa por a recauda suficiente fondo pa realiza e viahe pa Canada, no a spera nada otro di su atletanan. Meldrick Boekhoudt sa cu cos no
lo tabata facil y a lucha te na final logrando e siguiente medaya pa Aruba riba diadomingo. Dickmar Thiel kende tabata e di tercer atleta di Club Estrella tabata tin su mannan yen cu e Canades, kendenan a pone hopi presion riba Dickmar Thiel, unda cu Dickmar Thiel no a yega mas leu cu un di
Pagina 30
Diamars Mei 15, 2012
PAROKIA DI LA VIRGEN DI FATIMA TA INFORMA TRIDUO NA HONOR DI SPIRITO SANTO Diahuebs 24 di Mei lo cuminsa cu un triduo na honor di Spirito Santo pa 6’or y 15 p.m. Asina lo sigui riba diabierna 25 di Mei y diasabra 26 di Mei. Tur anochi despues di e triduo lo sigui cu Celebracion di Santa Eucaristia pa 7’or di anochi. Laga nos prepara pa e venida di Spirito Santo riba diadomingo 27 di Mei, cual nos ta recorda como bahamento di Spirito Santo riba e apostelnan, esta fiesta di Pentecoste. Ta conta riba presencia di tur Parokiano, grupo carismatico y pueblo di Aruba en general pa asisti sin falta na e triduo aki y e celebracion pa pidi Spirito Santo Su donnan y frutanan pa cada un persona cu ta biba riba Aruba y specialmente pa gobierno y pueblo di Aruba en general. Na nomber di Pastoor Daniel Ida Croes Coordinadora di Relacionnan Publico.
ORACION DILANTI DI UN CRUCIFIHO SENJOR DIOS TODOPODEROSO, CU A SUFRI TE MORTO RIBA CRUZ PA NOS PICANAN, COMPANJA MI . SANTO CRUZ DI HESU - CRISTO, TENE PIEDAD DI MI. SANTO CRUZ DI HESU - CRISTO,KITA TUR MALO FOR DI MI. SANTO CRUZ DI HESU - CRISTO, COLMA MI CU TUR LOKE TA BON. SANTO CRUZ DI HESU - CRISTO, LIBRA MI DI TUR ACCIDENTE. SANTO CRUZ DI HESU - CRISTO, TENE PIEDAD DI MI Y HACI CU SPIRITO MALO HUI FOR DI MI . SANTO CRUZ DI HESU - CRISTO, HACI PA ALCANZA E CAMINDA DI SALUD . SANTO CRUZ DI HESU - CRISTO, ALEHA DI MI TUR PELIGER DI PICA MORTAL . CU SEMPER MI ADORA BO, RIBA BO SANTO CRUZ AMEN . HESU - CRISTO , NOS SENJOR , BO A STIMA SIN MIDI E CRUZ SANTO. HENTER BO BIDA LARGO, DEN BO BIDA SCONDI, BO A CARGA E CRUZ DI HUMIYACION. DURANTE DI BO BIDA PUBLICO BO A CARGA E CRUZ DI CRUELDAD Y CONTRATEMPO. ULTIMO DIANAN DI BO MORTO BO A TUMA CU ALEGRIA A BALKI PISA RIBA BO SCHOUDER TUR NA HERIDA . Y POR ULTIMO CLABA NA UN CRUZ BO A DUNA NA TATA CELESTIAL BO SPIRITO PA SALBACION DI NOS TUR . AMABEL MAESTRO, MI KIER TA BO DISIPEL , MI KIER TUMA MI CRUZ Y SIGI BO RIBA E CAMINDA DOLOROSO, AFIN CU ESAKI POR SIRBI PA SALBACION DI NOS ALMA . CRUZ SANTO CU A CARGA CRUZ DI NOS SENJOR HESU CRISTO , SANTIFICA HUSTONAN Y COMBERTI PECADORNAN . TATA , TENE MISERICORDIA CU MI POBER PECADOR . AMEN .
" Mama Sofia, un Reina di Santo Amor di Forza y Fe " Un poesia y reflexion dedica na tur Mamanan di Aruba special na " Nos Mama Sofia " ariba e Dia tan special "Dia Di Mama " "Un reina di Santo Amor di Forza y Fe "Awe Dia Di Mama....Mama Sofia a lanta tempran Gradici Dios Tata cu hopi Fe y Amor Pa por tin e salud y forza pa celebra awe Dia Di Mama Hunto cu tur su jiunan, y su nieto y nietanan y demas famia Mama Sofia a waak e shelo blauw precioso..... Mama Sofia a pone man na su curazon.... Cu tur su Amor pa "Nos Señor Stima" ta bisa Mi Señor Stima tur Mama-nan awe mester por lanta For di soño feliz y bisa su mes: Ami no ta dijes un Mama Ni un ama di cas...sino Un Reina di e Santo Amor di Forza y Fe Awe Dia Di Mama despues di un lucha cu hopi sufrimento y tristeza pa inhusticia haci cu su yui stima...pero a para firme como Mama y como intercedora den oracion cu hopi fe y e Forza cu Dios Tata a bendiciona Mama Sofia cu ne.... su yui stima a sali vencedor y liber di tur inhusticia....esey ta un ehempel pa tur Mama-nan cu ta sufri pa un problema of un inhusticia of un rebeldia di un yui keda den Fe y Oracion. Awe felis y yen di alegria den union di Amor cu tur su juinan, nieto y nieta-nan y demas famia ta celebra " Dia Di Mama " . Feliz Dia Di Mama na Mama Sofia y na tur Mama-nan di nos dushi Baranca Stima " Aruba " y un macuto yen di tur Bendicion, Amor, Forza, Fe y Salud y Alegria. Skirbi: Sweethearth Lady Esperanza/ Sansha/Sasha Koolman - P.
PUEBLO A HAÑA SU PEN BEK
Pa kualkier informacion solodipueblo@gmail.com of
☎ 585-9500
Diamars Mei 15, 2012
Pagina 31
BibaÊcadaÊmomento “Señor ta mi wardador, mi n’tin falta di nada. Den cunucu di yerba berde e ta pone mi sosega. E ta hiba mi na awa trankil. Pa mi bolbe haya forza”. Salmo: 23 Despues di un enfermedada cortico soporta cu curashi y balentia a separa for di nos
"Señor ta mi wardador, mi n' tin falta di nada den cunucu di yerba berde, E ta ponemi sosega e ta hiba mi na awa trankil, pa mi bolbe haya forza. "Ps. 23:1,2,3 Cu honda pena, pero conforme cu voluntad di Dios, nos ta anuncia fayecimento di:
Benedicto Inosencio Wever mihor conoci como: “Benito” 8 Maart 1947-12 Mei 2012 Na nomber di su esposa: Zenovia Wever-Ras yiunan:Jacqueline Wever Natalie Wever Elvis Wever y Tania Sint Jago Nieta y nietonan:Juan Carlos v/d Berg Levy Thodé Kendrick v/d Berg y Sheila Dirksz Celine Rafael Marlies v/d Berg Carvine Rafael Thanny Wever Dennilson Wever Kevin Rafael Giandrick v/d Berg bisanieta y bisanieto: Lacey-Jane v/d Berg Shendrick v/d Berg rumannan: Edwin Wever Helena y Alfonso Jimenez Roberto y Jane Wever Swinda y Rudolfo Jansen sobrinonan: Otmar Wever y famia Raul Wever y famia swa y cuñanan: Maria y Chomon Croes yiunan: Roland, Carina y yiu: Zedrick Croes Haime y Rosa Croes Rosenda Ras Juan y Aida Ras yiu: Jo-Anne Ras Casimira Ras Tantanan, primo y primanan, comer y compernan, ihanan amigonan di cas: Nicomeda, Ronny y yiu,Norma, Francis, Foxy ex-suegronan: Ronny v/d Berg Carlos Rafael Ex-coleganan di Serlimar Famia: Wever, Ras, Sint Jago, v/d Berg, Rafael, Thodé, Dirksz, Croes, Danje, Jansen,Maduro, Kelly, Paesch, de Cuba, Arends, Lampe, Martis y demas famia ta invita tur amigo, bisiña y conoci pa asisti na e acto di entiero cual ta tuma lugar diamars 15 Mei 2012 pa 4'or di atardi saliendo for di Misa Cristo Rey pa santana catolico “Pastor de Vries” na Santa Cruz. E resto mortal lo ta reposa for di 12:30 di merdia pa 1:45 na cas Brazil 54-A y for di 2'or di atardi den Misa Criosto Rey na Brazil. Nos ta lamenta cu despues di entiero nos no por ricibi bishita di condolencia na cas.Nos ta pidi nos disculpa si nos por a lubida un of otro famia den nos tristeza.
Juan Francisco Croes *15-10-1935 *08-05-2012
Mensahe na Reginald Danje Bendicion mi yiunan. Ami Niño Divino Hesus ta trece mensahe pami escogido chikito. Dios Tata Todopoderoso a manda su mensahe pa mundo. Cu su poder el’a crea mundo, cu su sabiduria el’a basha su fundeshi y cu su inteligencia el’a span e cielo y tera, y traha lama y basha yobida di awa pa mundo henter mira su poder cu E tin. P’esey E ta pidi boso pa biba den union cu otro y alabe tur dia unda cu boso ta den su plenchinan, cu ta cas di Dios Tata Todopoderoso y canta gloria den su nomber. E ta esun cu ta proteha mundo di tur malonan te unda cu E por. Pasobra hopie ta di nos cu a bandone pa e caminda robes, pero Ami ta boso salbacion. Mi ta tur caminda di mundo, pesey mi yiunan Dibino Hesus ta trece su mensahe pa su escogido plame rond di mundo y ta pidi boso arepenti di boso faltanan y haya un pureza den boso alma nobo y cu Spiritu Santo lo guia boso den e caminda di berdad di bida, cu ta Dios nos Tata cu ta proteha nos criaturanan di tur malicianan rond di nan. Stima otro mescos cu Mi ta stima boso, Mi yiunan. Amen
Su Esposa: Irena Croes-Schwengle Su Rumannan: Aida y esposo Job van Schravendijk y famia na Hulanda Eddy y esposa Freda Croes-Rodriquez y famia Evelina y esposo Luicito Figaroa Ephraim y esposa Marian Croes- Hoonhout y famia Lucio esposa Rita Croes–Croes y famia Roland y esposa Ada Croes-Lesire y famia Griselda Croes y Ricardo Toppenberg y famia Diana Croes Swa y Cuñanan: Buchi, Elvira Schwengle y famia Aurora y Johnny Oduber Cai Schwengle y Isabel Galindo Greta, Andy Lacle y famia Sra. Vda. Aura Schwengle- Fingal y famia Sra. Vda. Enid Schwengle Martinus y famia Sra. Cecilia y famia Sra. Nilda Maduro y famia Sr. Vdo. Felipe Henriquez Su Tanta: Sra. Vda. Josefa Maduro–Maduro y famia Su Omo: Sr. Ramon Croes na Canada Su Tanta di respet: Sra. Vda. Ervilia Croes-Krozendijk y famia Su mihor Amigonan: Walter Arends, Buchi Bislick, Aiky Croes, Theo Arendsz, Yati Angela, Herbert, ‘Werki de Cuba’, “Vriend”, Joe Losano, Rey Kock, Marlon Henriquez, Doke Croeze, Jani Maduro y demas amigonan di Mangel Halto, Adid TovarSobrino Ayudante di cas: y sobrinanan, primo y primanan , ihanan, bisiñanan, conocirnan y amigonan Demas famia: Croes, Schwengle, v/d Linden, MaduroTa invita pa e acto di entiero cual lo tuma lugar awe diamars 15 di Mei 2012 na misa Sagrado Curazon di 2’or pa 4’or di atardi. Despues lo sali pa Santana catolico na Savaneta. Curazon di 2'or pa 4'or di atardi, despues saliendo pa Santana catolico na Savaneta.
Pagina 32
Diamars Mei 15, 2012
Resultado Heineken Copa Noord 2012
Royal Power ta sacudi fundeshi di Gess Power Mientras e 2 indjannan di Kudawecha ta bataya te final
STA. CRUZ -- Diasabra ultimo apesar cu awa a basha henter marduga y awa a sigui yobe te den oranan di 12 di merdia, esaki NO a afecta Copa Noord. Team Royal Power su hungadornan balente a reacciona riba yamada di nan capitan pa presenta na veld 12:30pm cu uniform den bahul di auto comokiera cu ta nan mes lo hunga e promer wega y asina cuminsa traha y drecha e tereno pa asina e promer geschedule pa 4:00pm por inicia cerca di e orario stipula. Asina un cantidad di hungador a reaciona y a cuminsa coba diferente canal cu piek pa asina e awa por sali for di e tereno. Tanto na tercera y segunda base y homeplate. Despues cu tur confianza cu awa lo no bolbe cay, a hark e arianan aki cu halado pa asina e biento y e tiki solo por infiltra den e tereno. Tambe cu un spons di colchon a keda seca e otro plasnan mas chiquito. Pa 3 pm a cuminsa hala graniet cu garetia pa asina tira esaki den arianan mas afecta. Mesora na man e hungadornan aki a coy un spring y a cuminsa hala e infield. Ya pa 345pm Martin por a cuminsa marca e tereno. Hungadornan di Royal Power a core bay nan auto kita pa単a sushi y a bisti nan uniform y a regresa tereno pa asina rond 4:45pm por a inicia e promer wega y a percura pa sacudi e fundeshi di Gess Power. Royal Power 12 careda, 18 hit, 2 eror. Gess Power 2 careda, 6 hit, 1 eror. Johannes Poy Zes Flanegin ta bay henter e ruta dominando Gess por completo pa bay cas cu e victoria. Arjen Mathilda
tambe a bay henter e ruta soportando 18 imparabel cargando asina e derota. Mihor bateadornan pa Royal Power ta Gregory Krosendijk y Edward Cannister di 5-2. Cannister a dispara un cuadrangular den leftfield. Johannes Poy 6 Flanegin 4-3, Jomark Flanegin 5-3, Nehomar rasmijn 2-1. Pa Gess Power a luci na plato den causa perdi Renny Hernandez di 2-1 , Raynard Marin, Gerwin Thiel, Shurman Marlin , Darl Quandus y Mario Kwidama tur di 3-1. Den di dos wega cu un Kudawecha carga cu fanaticada e dos teamnan di banda di e tereno a enfrenta otro. Ta trata di Kudawecha Indians, do単onan di tereno contra Kudawecha Redskins, Pizza hut pues e muchanan di dianti e tereno. Un grupo di fanaticada di bario tabata presente pa apoya ambos equipo. Un wega di dalmi, pami dalbo bek . Finalmente Kudawecha Indians a bay ariba 10-9 den cabez di 7 inning unda e indio mayor, mr. Coby a cuminsa core rond di e tereno cu su pluma blanco den man y su pipa marca cohiba mandando se単al pa bisi単anan otrobanda cu e biaha aki si cos ta cla. Lamentablemente no a dura mucho cu den bom di 7 inning Kudawecha Redskins ta rally pa laga Kudawechaq Indians den tereno 11-10 y asina caba e celebracion di Coby kende tabata bula rond manera un chinchirichi. Kudawecha Redskins Pizza Hut 11 careda, 17 hit, 3 eror. Kudawecha Indians 10 careda, 17 hit, 2 eror. Lucio Geerman kende ta drenta releva Carlos Croes den di 7 inning
ta bira pitcher ganador. Damian Kelly kende ta drenta releva Melchor Abreu kende na su turno a releva Julio Palencia a bay cas cu e derota. Mihor bateadornan pa Kudawecha Redskin ta Jonathan Tromp kende tabata hot a bay di 3-3, Jose Luis Gonzalez 4-3, Carlos Croes, Richnell Matos ambos di 3-2, Michael Fingal y Jorrick Briesen di 4-2. Pa Kudawecha Indians a destaca na plato Angelo Webb kende tabata manera un bala di fuego y a bay di 5-5, Ryan Lampe 4-3, Juan Arango y Michael Fingal di 4-2, Paules Rodriguez di 2-1. Tremendo partido pero lamentablemente semper tin 1 ganador. Diadomingo awor lo bay tin 2 wega amistoso riba Kudawecha y pa 3:00pm lo tene pa promer biaha den historia un All Star
Game. Diadomingo awor bo tin un cita atrobe cu Copa Noord cual porcierto a desaroya crece y bira masha grandi. Pabien na
hungadornan pero sigur pabien na Aruba Softball Bond, Royal Power y Comision Organizador.